

REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

 **OPĆINSKI NAČELNIK**

KLASA: 021-05/21-03/4

URBROJ: 2188/12-04-21-3

Tovarnik, 30.3.2021.

Na temelju članka 31. Statuta Općine Tovarnik („Službeni vjesnik Vukovarsko-srijemske županije“, broj 3/21 ), članka 20. stavka 1. Zakona o održivom gospodarenju otpadom ( Narodne novine br. 94/13, 73/17, 14/19, 98/19) Općinsko vijeće Općine Tovarnik na svojoj 33. Sjednici, održanoj dana 30.3.2021. godine, donosi

**ODLUKU O USVAJANJU IZVJEŠTAJA O PROVEDBI PLANA GOSPODARENJA OTPADOM OPĆINE TOVARNIK ZA 2020.**

**Članak 1.**

Usvaja se godišnji izvještaj o provedbi Plana gospodarenja otpadom Općine Tovarnik 2018-2024 za 2020. god koji je ovom tijelu podnijela načelnica Općine Tovarnik

**Članak 2.**

Izvještaj iz članka 1. ove Odluke je sastavni dio ove Odluke

**Članak 3.**

Ova će se Odluka objaviti u „Službenom vjesniku“ Vukovarsko-srijemske županije a stupa na snagu osmi dan od objave.

**PREDSJEDNIK VIJEĆA**

**Dubravko Blašković**

* **Godišnji izvještaj o provedbi Plana gospodarenja otpadom za 2020. god.**

**IZVJEŠTAJ O**

**PROVEDBI PLANA GOSPODARENJA OTPADOM OPĆINE TOVARNIK 2018-2024. ZA 2020 GOD.**

Gospodarenje otpadom je zakonska obaveza jedinice lokalne samouprave. Temeljne odredbe gospodarenja otpadom sadržane su u:

* Zakonu o održivom gospodarenju otpadom ( Narodne novine br.94/13, 73/17, 14/19, 98/19) i pripadajućim pravilnicima

U svrhu uspostave cjelovitog sustava gospodarenja komunalnim otpadom, na sjednici Općinskog vijeća Općine Tovarnik, održanoj 4.5.2018. godine, usvojen je Plan gospodarenja otpadom Općine Tovarnik (u nastavku PGO) za razdoblje od 2018. - 2024. godine. te je isti objavljen u Službenom vjesniku Vukovarsko-srijemske županije br. 10/18 )

Sukladno Planu gospodarenja otpadom Općine Tovarnik u 2020. god. su izvršavane sljedeće aktivnosti:

1. **Organizirano skupljanje miješanog komunalnog otpada na kućnom pragu** od strane koncesionara/ pružatelja javne usluge prikupljanja, odvoza i zbrinjavanja biorazgradivog i miješanog komunalnog otpada tvrtke **Eko flor plus d.o.o**.

Iz dostavljenih izvješća za 2020. god. ( izvješća su dostavljena u zakonskom roku ) navedenog pružatelja javne usluge **koji čine sastavni dio ovoga izvješća**, razvidno je da je u 2020. god. na području Općine Tovarnik prikupljeno

 ***tablica 1.***

|  |  |  |
| --- | --- | --- |
| ključni broj otpada | naziv otpada | količina( t )  |
| 20 03 01 | mješani komunalni otpad  | 553,76 t |

 2. **Prikupljanje odvojeno skupljenih frakcija otpada čija se vrijedna svojstva mogu iskoristiti** vršilo se tijekom cijele godine **putem spremnika za otpad postavljenih na šest zelenih otoka** na javnim površinama u oba naselja od strane pružatelja javne usluge prikupljanja, odvoza i zbrinjavanja biorazgradivog i miješanog komunalnog otpada tvrtke **Eko flor plus d.o.o**. U nastavku se daje tablični prikaz količina odvojeno prikupljenoga otpada sa zelenih otoka:

***tablica 2.***

|  |  |  |
| --- | --- | --- |
| ključni broj otpada | naziv otpada | količina( t ) |
| 15 01 02  | Ambalaža od plastike  | 2,37 t |
| 15 01 07 | staklo | 4,55 t |
| 15 01 40 | metal | 0,11 |
| 20 01 11 | Tekstil  | 4,99 |
| 20 01 01  | Papir i karton  | 4,80 t |
| 20 01 39  | Plastika  | 1,70 t |

3. **Glomazni ( krupni ) otpad**. ( KBO 20 03 07 ) - U 2020. god. se vršilo dva odvoza krupnog (glomaznog ) otpada, na način da je pružatelja javne usluge prikupljanja, odvoza i zbrinjavanja biorazgradivog i miješanog komunalnog otpada tvrtka **Eko flor plus d.o.o**.

pisanim putem obavijestila građane o datumu odvoza istoga otpada te ih pozvala da glomazni otpad ostave u svojim dvorištima ali neposredno uz kolni prilaz kako bi ga mogli pokupiti i odvesti za to predviđenim kamionima. Na ovaj je način prikupljeno **12,08 tona glomaznog (krupnog) otpada.**

4. **Tijekom 2020. godine** pružatelja javne usluge prikupljanja, odvoza i zbrinjavanja biorazgradivog i miješanog komunalnog otpada tvrtke **Eko flor plus d.o.o**. **je jednom mjesečno sa kućnog praga odvozila odvojeno skupljene frakcije otpada čija se vrijedna svojstva mogu iskoristiti- papir i plastiku .** U nastavku se daje tablični prikaz količina odvojeno prikupljenoga otpada-papira i plastike

***Tablica 3.***

|  |  |  |
| --- | --- | --- |
| ključni broj otpada | naziv otpada | količina( t ) |
| 20 01 40  | Metali  | 0,08 t |
| 20 01 01  | Papir i karton  | 14,27 t |
| 20 01 39  | Plastika  | 12,72 t |

5. Sklopljen je Ugovor s tvrtkom Nevkoš d.o.o. Vinkovci, o **korištenju mobilnog reciklažnog dvorišta** na način da u Općini Tovarnik, jedan puta mjesečno, odnosno jedan put mjesečno u Ilači te drugi mjesec u Tovarniku, bude postavljena mobilna jedinica reciklažnog dvorišta na koju će građani donositi odvojeno prikupljeni otpad. Mobilna jedinica reciklažnog dvorišta prikuplja **24 različite** vrste otpada,ukupno količina 1.196,10 kg., te je u 2020. godini, sukladno dostavljenom izvješću, prikupila sljedeće količine otpada:

 ***tablica 4.a- naselje Ilača***

|  |  |  |
| --- | --- | --- |
| ključni broj otpada | naziv otpada | ukupno količina  ( kg ) |
| 20 01 01 | papir i karton  | 35,00  |
| 13 02 05 | motorna ulja |  1,00 |
| 20 01 32 | lijekovi |  0,10 |
| 20 01 35 | elektronički otpad | 265,00 |
| 20 01 40 | željezo | 220,00 |
| 150102 | Plastična ambalaž | 25,00 |
| 150107 | Staklena ambala | 95,00 |
| 200125 | Jestivo ulje | 1,00 |

 ***tablica 4.b- naselje Tovarnik***

|  |  |  |
| --- | --- | --- |
| **ključni broj otpada** | **naziv otpada** | **ukupno količina**  **( kg )** |
| 20 01 01 | papir i karton  | 25,00  |
| 15 01 02 | plastika | 35,00 |
| 15 01 10 | ambalaža koja sadrži opasne tvari | 1,00 |
| 20 01 25 | jestiva ulja  | 1,00 |
| 150107 | Staklena ambalaža | 20,00 |
| 20 01 35 | elektronički otpad | 190,00 |
| 20 01 40 | željezo | 280,00 |
| 130205 | Otpadno motorno ulje | 2,00 |

6. Tijekom 2020. godine, u periodu kada je povećana proizvodnja animalnoga otpada, postavljeni su kontejneri ( 3 kontejnera po 1 m3 ) za animalni otpada na točno određenim osiguranim lokacijama u naseljima Tovarnik i Ilača, čiji sadržaj odvozi **tvrtka Agroproteinka d.d., za zbrinjavanje i toplinsku preradu nusproizvoda životinjskog podrijetla, Sesvete.** U 2020. god. prikupljene su i odvezene te zbrinute sljedeće količine animalnoga otpada:

***Tablica 5.***

|  |  |  |  |
| --- | --- | --- | --- |
| **Ključni broj otpada** | **Naziv otpada** | **Količina (kg)** | **Mjesec odvoza** |
| K1014K2021 | Izmiješani materijal kat.1 s materijalom kat.2 ili kat.3 ili oboje | 956,00 | SIJEČANJ 2020 |
| K2021 | Izmiješani materijal kat.2 sa materijalom kat.3 | 454,00 | VELJAČA 2020 |
| K2021 | Izmiješani materijal kat.2 sa materijalom kat.3 | 4.888,00 | STUDENI 2020 |
| K2021 | izmiješani materijal kat.2 s materijalom kat.3 | 15.577 | PROSINAC 2020 |
|  |  |  |  |

7. Građevinski otpad se deponira na bivšem, saniranom odlagalištu otada u Tovarniku, te se isti samelje bez odgode i ugrade po otresnicama. U 2020. god. je drobljeno kamena i građevinskog materijala i naručenog kamena, u **količini 1.161,60 m3** te je isti drobljeni i dopremljeni materijal ugrađen po otresnicama u Tovarniku i Ilači a posao drobljenjai nasipanja otresnica je nakon postupka jednostavne nabave provela tvrtka „Cestorad „Vinkovci .

NAČELNICA OPĆINE TOVARNIK

Ruža V. Šijaković, oec.

Napomena:

Na temelju članka 20. stavka 1. Zakona o održivom gospodarenju otpadom ( Narodne novine br. 94/13, 73/17, 14/19, 98/19) Načelnica Općine Tovarnik podnijeti će ovo Izvješće Vukovarsko-srijemskoj županiji te objaviti u Službenom vjesniku Vukovarsko –srijemske županije do 31.03.2021. g.